《为臧德中题古岩》
明代·陈约

古岩之岩深若壶，壶中之乐神仙都。不知几世几千古，无乃出乎上古之古初。

巨灵劈山山尽裂，秦王驱石石为竭。石为竭，先生此岩独无恙，先后迥同天地灭，即今岩谷易变迁。

海波朝暮成桑田，此岩亘古常晏然。更祝不崩亦不骞，永与南山同乎千万年。

作者简介：字博文，嘉兴人，山西右布政使。